Foto: YHXBB matbuot xizmati Toshkent viloyati Yangiyo‘l shahar bozori oldida Damas va Isuzu rusumli transportlar ishtirokida YTH sodir bo‘lgan. Bu haqda Toshkent viloyati YHXB axborot xizmati xabar bermoqda. Qayd etilishicha, hodisa 28 yanvar kuni soat 05:00 larda, haydovchi A.A. o‘z boshqaruvidagi Isuzu rusumli avtobusda Yangiyo‘l shahar Samarqand ko‘chasida bo‘ylab harakatlanib, ortga qayrilib olayotgan vaqtida N.T. boshqaruvidagi Damas rusumli avtomobil bilan to‘qnashuvi natijasida YTH sodir bo‘lgan. Hodisa natijasida, Damas avtomobili haydovchisi tan jarohatlari bilan Yangiyo‘l shahar tibbiyot birlashmasi reanimatsiya bo‘limiga yotqizilgan bo‘lib, yo‘lovchisi X.U.ga birinchi yordam ko‘rsatilgan. Hozirda mazkur YTH yuzasidan Toshkent viloyati IIBB YHXB xodimlari tomonidan surishtiruv harakatlari olib borilmoqda.